Document ID: 31993R1891

31993R1891
L 172/1
SLUŽBENI LIST EUROPSKE UNIJE
12.07.1993.
UREDBA VIJEĆA (EEZ) br. 1891/93
od 12. srpnja 1993.
o izmjeni Uredbe (EEZ) 3759/92 o zajedničkoj organizaciji tržišta proizvoda ribarstva i akvakulture i o izmjeni Uredbe (EEZ) br. 2658/87 o tarifnoj i statističkoj nomenklaturi i o Zajedničkoj carinskoj tarifi
VIJEĆE EUROPSKIH ZAJEDNICA,
uzimajući u obzir Ugovor o osnivanju Europske ekonomske zajednice, a posebno njegov članak 43.,
uzimajući u obzir prijedlog Komisije (1),
uzimajući u obzir mišljenje Europskog parlamenta (2),
uzimajući u obzir mišljenje Gospodarskog i socijalnog odbora (3),
budući da se u Zajednici zadnjih godina stalno povećava potražnja i uvoz surimija (oprani i stabilizirani proteinski gel dobiven iz mljevenih riba) te pripremljenog surimija, koji su namijenjeni za izravnu potrošnju;
budući da je u Zajednici porasla proizvodnja surimija i pripremljenog surimija u skladu s međunarodnim trendovima;
budući da je iskustvo pokazalo da, iako se nekoliko različitih vrsta ribe s niskim udjelom masti može koristiti kao sirovina za proizvodnju surimija, posebna identifikacija stvarno korištene sirovine nije lako izvediva zbog konačnih osobina surimija i pripremljenog surimija;
budući da trenutačno niti surimi niti pripremljeni surimi nisu posebno identificirani kao proizvodi koji su podložni pravilima zajedničke ribarstvene politike utvrđene Uredbom (EEZ) br. 3759/2 (4);
budući da iz tog razloga Zajednica ne može nadzirati trgovinu tim proizvodima niti kretanja tržišnih cijena, te budući da je stoga tu Uredbu potrebno izmijeniti radi uvrštavanja surimija i pripremljenog surimija;
budući da je carinska tarifa, koja proizlazi iz primjene Uredbe (EEZ) br. 3759/92, uključena u Zajedničku carinsku tarifu te Uredbu (EEZ) br. 2658/87 (5) treba stoga izmijeniti,
DONIJELO JE OVU UREDBU:
Članak 1.
U Prilog VII. Uredbi (EEZ) br. 3759/92 te u Prilog I. Uredbi (EEZ) br. 2658/87 umeću se sljedeći podbrojevi:
„Oznaka KN
Naziv
Carinska stopa
Dodatna jedinica
autonomna (%) ili pristojba (AGR)
konvencionalna (%)
1
2
3
4
5
0304 90 05
- surimi
15
15
-
- - ostalo
1604 20 05
- pripravljeni surimi
25
20
-”
- - ostalo
Članak 2.
Ova Uredba stupa na snagu 1. siječnja 1994.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 12. srpnja 1993.

Labels: 3
17